# Albert Bayona i Fernández

Albert Bayona i Fernández (Lleida, 1954) és un artista visual, promotor cultural i docent català. Els seus treballs en el món de la creació artística incorporen diferents disciplines, com la pintura, el dibuix, la fotografia, el vídeo, tecnologies digitals i la música.

## Biografia

Format com a dibuixant projectista, va assistir a les classes de Leandre Cristòfol i Víctor Pérez Pallarés a l'Escola del Cercle de Belles Arts de Lleida. L'any 1985, després d'una època dedicada a viatjar arreu del món, va instal·lar-se definitivament a Lleida on, des del 1986, s'ha dedicat a la docència a l'Escola Municipal de Belles Arts (actual Escola d'art Municipal Leandre Cristòfol) de la que en fou el director entre els anys 1995 i 2000.
En aquesta època (1986-2000), Bayona fou un destacat promotor artístic i cultural de la capital del Segrià: va participar en l'organització de les diverses edicions de les Beques Entrega que atorgava la Regidoria de Cultura de l'Ajuntament de Lleida als nous creadors; també va dirigir la programació artística de la Galeria Periferiart i de les sales d'exposició municipals del Roser i Sant Joan, va coordinar els Tallers de Montesquiu a Lleida, i va dur a terme funcions de codirector de la Mostra de Cinema d'Animació de Lleida (Animac).

## Trajectòria artística

Després de consolidar-se com a pintor a finals dels anys vuitanta, Albert Bayona va avançar cap a l'art digital i les noves tecnologies. En la seva àmplia interdisciplinarietat, explora el seu interès pel paisatge, el territori i la seva transformació. A partir d'aquí, crea contradiccions i conceptes oposats, de vegades amb una intenció transgressora de crear malestar en l'espectador, que està acostumat a assumir la vida diària sense cap crítica. La seva obra està vinculada a la música i al cinema i reflexiona sobre els mecanismes d'engany i percepció al cinema.Els seus treballs en el món de la creació artística incorporen diferents disciplines, pintura, dibuix, fotografia, vídeo, tecnologies digitals i música.
Tanmateix s'han presentat, ja sigui de manera individual o col·lectiva, en espais d'art, com ara el Museo d'Arte Contemporanea MACRO, el Taipei Fine Arts, el Centre d'Art La Panera, el Museu d'Art Jaume Morera, el CentroCentro Cibeles, la PetitGaleria, l'Hangar Centre de producció i recerca, l'ACVIC, el Centre d'Art Contemporani de Glasgow, l'Ex-New Centre d'Art Contemporani de Sulbiate, el centre d'Arts Santa Mónica, el Torrance art Museum o la Fundació Marguerida de Montferrato.
Les seves obres han estat presents en diferents fires i festivals, com ara ARCO, Videoformes, Split International Festival, LOOP Festival, Athens Digital Arts Festival, Madatac, Muces Muestra de Cine Europeo, FILE Video Art o l'Open Panoràmic.
Els seus treballs formen part de la Col·lecció Nacional d'Art Contemporani de la Generalitat de Catalunya, del catàleg de la distribuïdora de vídeo art HAMACA o del fons de la biblioteca i centre de documentació del museu Reina Sofia.

## Guardons

* El 1985 va obtenir el segon premi al “ XXIV Premi Internacional de Dibuix Joan Miró” (Fundació Joan Miró) amb l'obra Variacions sobre una estètica racional, actualment a les col·leccions del Museu d'Art Jaume Morera de Lleida (MAMLL 1165), que es va exposar l'any 1986 al Taipei Fine Arts Museum.
* El 2008 l'obra Monday to Friday fou distingida amb el Premi Vasudha al millor curt sobre Medi Ambient a l'International Film Festival of India-Goa.
* El 2014, Accésit,VII Premio Videoarte, El Almacén de las Artes.Astillero,Cantabria.
* El 2016, el curt Cosmonaut fou seleccionat per formar part de la secció oficial de la Muestra de Arte Audiovisual Digital y Tecnologías Contemporáneas (MADATAC), celebrada a l'espai d'art contemporani CentroCentro del Palacio Cibeles de Madrid.
* El 2021, L’obra Pietro 8, fou distingida amb la Menció especial del jurat al Samskara Internacional Film Festival de Dehradun, India.
* El 2021, amb l’obra Pandèmia, obté el Premí“ Outstanding Achievement Award” en el World Film Carnival de Singapore i al TIFF. Tagore Internacional Festival de Bolpur, India.

## Vegeu també

* Llista d'artistes amb obra al Museu d'Art Jaume Morera

## Notes

* ↑ L'obra incorpora música del director i pianista Nèstor Bayona, i a més del festival de Goa fou seleccionada al New York International Independent Film and Video Festival i al 13è Split International Festival of New Film.
* ↑ L'obra ja va ser seleccionada l'estiu de 2015 en la convocatòria que organitzen el portal de videoart Hamaca i el MNCARS, i d'aquesta manera el film es va difondre per biblioteques i mediateques de tot el món i va passar també a formar part de la biblioteca del Museu Nacional Centreo de Arte Reina Sofía.

## Referències

* 1 2 Picazo, Glòria; Ganau, Joan; Jové, Antoni. Territori Lleida.. Lleida: Centre d'Art la Panera, 2010, p. 40. ISBN 9788496855335.
* 1 2 Gabarrell, p. 38.
* 1 2 Alsina, 2004, p. 36.
* ↑ Macro: Albert Bayona, 2022-07-24
* ↑ Albert Bayona al Centre For Contemporary Arts, 2022-07-24
* ↑ VIDEOFORMES Festival internacional d'arts numèriques. Participa amb les obres "Case" l'any 2007."Movies", l'any 2015. "Poble" l'any 2019, 2022-08-01
* ↑ 2008 - Split International Festival of New Film, Croatia Arxivat 2022-05-24 a Wayback Machine., 2022-07-24
* ↑ ADAF Athens Digital Arts Festival. Participa amb les obres "Movies" l'any 2015. "Cosmonaut" l'any 2016. "Darrere la benzinera" l'any 2017., 2022-08-01
* ↑ FILE Electronic Language Internacional. Participa amb les obres "Darrere la benzinera" l'any 2017. "Casual sound and possible melodies" l'any 2022., 2022-07-24
* ↑ Bonet, J. «Guardonat Albert Bayona». La Mañana, 26-07-1985.
* ↑ CHIN, H.; DE CHEN, L.; SHEN, Y. C.; SU-FU, M. Exhibition of Joan Miró International Drawing Prize. Taipei: Taipei Fine Arts Museum, 1986
* ↑ El 2014, Accésit,VII Premio Videoarte, El Almacén de las Artes.Astillero,Cantabria, 2022-07-24
* ↑ «Videoart d'Albert Bayona, en una mostra a Madrid». Lleida.com, 16-01-2016 [Consulta: 18 gener 2016].

## Bibliografia

* Garcia, Josep Miquel. Sis pintors de Lleida. Lleida: Museu d'Art Jaume Morera, 1986.
* Garcia, Josep Miquel. Paisatges il·luminats. Paisatges somiats. Lleida: Fundació "La Caixa", 1997. ISBN 84-7664-567-8.
* Nadal Gaya, Joan Manuel. Diccionari de pintors, escultors, gravadors i dibuixants. L'art a la Lleida del segle xx. Lleida: Pagès, 2003. ISBN 84-7935-998-6.
* Alsina, M. Mapes d'Europa. Albert Bayona. Treballs 2002-2002. Museu d'Art Jaume Morera, 2004.
* Gabarrell, Francesc «Albert Bayona, un viatge cap a l'espai no físichttps:]». Arts. Revista del Cercle de Belles Arts, 39, 2014, pàg. 38-41.
* Garcia, Josep Miquel. Llevot,Antoni. Duran, Joan. altres.Material Didáctico para Gabinetes Escolares. Lleida. Sala d’exposicons El Roser.1994.DL:T-169-94
* Picazo, Glòria. Jové, Antoni. Ganau, Joan. Territori Lleida. Centre d’art La Panera.2010. ISBN 978-84-96855-33-5
* Trigueros, Carlos. Movies. Fundació Marguerida de Montferrato. Balaguer. 2018.ISBN 978-84-09-04441-2
* Bayona, Albert. Jové, Jordi.“Five minutes before the wind blows it all away”. La Gòtika. IEI. Lleida. 2022. ISBN 978-84-16452-83-5

## Enllaços externs

* Obra d'Albert Bayona al Museu d'Art Jaume Morera de Lleida Arxivat 2014-02-20 a Wayback Machine.